Il-Union tal-Infermiera u l-Qwiebel (MUMN) iddikjarat li mhi se tipparteċipa fl-ebda laqgħa mal-kunsulent takl-Gvern John Dallili pprepara u kkummisjona r-rapport dwar is-sitwazzjoni prezenti f’Mater dei. Il-Union qalet li r-rappor għamel allegazzjonijiet infondati fuq il-membri tagħha, l-infermieri u l-qwiebel. L-MUMN iddikjarat bojkot totali mill-uffiċjali tagħha fil-konfront tal-eks Kummissajru Ewropew u sfidat lil Dalli biex jipprova dak li kiteb fir-rapport dwar il-professjoni tal-infermieri Il-President tal-MUMN Paul Pace sostna li Dalli għandu jirtira l-akkużi li għamel. F’messaġġ indirizzat lill-Prim Ministru, l-MUMN qaltlu li dan kien rapport ta’ konfrontazzjoni u qalet li hi konvinta li l-Prim Ministru ma jridx konfrontazzjoni mal-infermieri u l-qwiebel. L-MUMN qalet li hu ċar li dan ir-rapport għandu aġenda, jiġifieri li jtappan ir-reputazzjoni tal-infermieri. Reazzjoni tal-Alternattiva Demokratika In vista tad-direttiva ta’ dalgħodu tal-MUMN lill-infermiera biex ma jaħdmux f’operazzjonijiet meta jkun hemm inqas minn tliet infirmiera, kif titlob il-prattika internazzjonali, iċ-Chairperson ta’ Alternattiva Demokratika, il-Prof. Arnold Cassola, qal: “L-MUMN għandha raġun li tinnota li l-infirmiera huma understaffed u mgħobbija bix-xogħol u lkoll napprezzaw dan. Madankollu qalet l-AD , l-aħjar mod biex tiġi rrimedjata s-sitwazzjoni huma diskussjonijiet madwar mejda u mhux l-ikkanċellar ta’ operazzjonijiet. Li tikkastiga lil pazjenti vulnerabbli minħabba n-nuqqasijiet ta’ politiċi inkompetenti u arroganti mhux aċċettabbli tenna l-Prof. Cassol.